AQUA รับส่วนแบ่งกำไรเพิ่มหนุนผลงานปี 62 โตทะลัก 43% แจกปันผล 0.03 บ.
AQUA รับส่วนแบ่งกำไรเพิ่มหนุนผลงานปี 62 โตทะลัก 43% มาที่ 559.59 ลบ. จากปีก่อน 390.88 ลบ. แจกปันผล 0.03 บ. XD 21 เม.ย.63 จ่าย 7 พ.ค.63
AQUA รับส่วนแบ่งกำไรเพิ่มหนุนผลงานปี 62 โตทะลัก 43% มาที่ 559.59 ลบ. จากปีก่อน 390.88 ลบ. แจกปันผล 0.03 บ. XD 21 เม.ย.63 จ่าย 7 พ.ค.63
2 มี.ค. 2563

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานประจำปี 2562 (รวมบริษัทย่อย) สิ้นสุดวันที่ 31 ธ.ค. 2562 ดังนี้

โดยผลการดำเนินงานประจำปี 2562 มีกำไรเพิ่มขึ้น เนื่องจากบริษัทมีรายได้รวมเพิ่มขึ้น 178.45 ล้านบาท จากปี 2561 หรือคิดเป็น 16.40 ประกอบด้วย 1.รายได้การขายและบริการเพิ่มขึ้น 95.70 ล้านบาท ซึ่งเป็นการเพิ่มขึ้นจากธุรกิจสื่อโฆษณา และรายได้จากธุรกิจอสังหาริมทรัพย์ให้เช่าและบริการลดลงตามที่กล่าวไว้ข้างต้น 2.กำไรจากการขายเงินลงทุนเพิ่มขึ้น 14.83 ล้านบาท จากการขาย EPCO-W3
รวมทั้ง 3. กำไรจากการเปลี่ยนแปลงมูลค่ายุติธรรมเพิ่มขึ้น 63.61 ล้านบาท โดยทุกสิ้นงวดบัญชี บริษัทจะต้องวัดมูลค่ายุติธรรมของสังหาริมทรัพย์เพื่อการลงทุน และบันทึกการเปลี่ยนแปลงฯ เข้ากำไรขาดทุน 4.รายได้ดอกเบี้ยรับและรายได้อื่นเพิ่มขึ้น 4.31 ล้านบาท
อีกทั้งบริษัทยังได้รับส่วนแบ่งกำไรจากเงินลงทุนในบริษัทร่วมเพิ่มขึ้น 125.16 ล้านบาท จากปี 2561 หรือคิดเป็น 92% เนื่องจาก บริษัท โรงพิมพ์ตะวันออก จำกัด (มหาชน) หรือ EPCO ที่บริษัทถือหุ้นอยู่นั้น ในปี 2562 มีกำไรสุทธิเพิ่มขึ้น 308.95 ล้านบาท หรือคิดเป็น 90.13%
ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2562 ถึงวันที่ 31 ธ.ค. 2562 และกำไรสะสม และเป็นเงินสดในอัตรา 0.03 บาทต่อหุ้น กำหนดขึ้นเครื่องหมาย XD วันที่ 21 เม.ย.2563 และกำหนดจ่ายเงินปันผลวันที่ 7 พ.ค.2563